News Update: “อีลอน มัสก์, เคธี วูด, แจ็ค ดอร์ซีย์” 3 ประสาน หนุน Bitcoin ดันราคายืนเหนือ $32,000  - FINNOMENA
ราคาของ Bitcoin และสกุลเงินดิจิทัลอื่น ๆ ฟื้นตัวในวันพุธ หลังจากการเทขายสั้น ๆ โดยเหรียญดิจิทัลที่ใหญ่ที่สุดในโลกอย่าง Bitcoin ไต่ขึ้นสู่ระดับราคาเหนือ 30,000 ดอลลาร์
9 ส.ค. 2564

ราคาของ Bitcoin และสกุลเงินดิจิทัลอื่น ๆ ฟื้นตัวในวันพุธ หลังจากการเทขายสั้น ๆ โดยเหรียญดิจิทัลที่ใหญ่ที่สุดในโลกอย่าง Bitcoin ไต่ขึ้นสู่ระดับราคาเหนือ 30,000 ดอลลาร์
ตลาดสกุลเงินดิจิทัลมีแรงเทขายอย่างมีนัยสำคัญในวันอังคาร โดยราคา Bitcoin ตกลงมาต่ำกว่า $30,000 เป็นครั้งแรกนับตั้งแต่วันที่ 22 มิถุนายน การเทขายดังกล่าวเกิดจากข่าวที่ว่า อัยการสูงสุดของรัฐนิวเจอร์ซีย์ได้ออกจดหมายร้องขอให้ BlockFi ซึ่งเป็นผู้ให้บริการฝากและกู้ยืมคริปโตยุติการให้บริการบัญชีฝากคริปโตให้ดอกเบี้ย
สำหรับการประชุม “The B Word” ซึ่งจัดโดย Crypto Council for Innovation นั้น Elon Musk CEO ของ Tesla ได้พูดคุยถึงแนวโน้มของ Bitcoin กับผู้ร่วมสนับสนุน Cathie Wood หัวหน้าฝ่ายการจัดการการลงทุนของ ARK Invest และ Jack Dorsey ประธานเจ้าหน้าที่บริหารของ Twitter และ Square
Musk กล่าวว่าเขาถือ Bitcoin, Ethereum และ Dogecoin เป็นการส่วนตัว ในขณะที่ Tesla และ SpaceX ต่างก็ถือครองในสกุลเงินดิจิทัลที่ใหญ่ที่สุดอย่าง Bitcoin เช่นเดียวกัน ราคาของ Ethereum เพิ่มขึ้นประมาณ 1.5% ในช่วงบ่ายหลังจาก Musk เปิดเผยข้อมูลดังกล่าว
Musk กล่าวว่า Tesla จะกลับมารับ Bitcoin สำหรับการทำธุรกรรมซื้อรถยนต์ไฟฟ้าอีกครั้งเมื่อการขุดทำลายสิ่งแวดล้อมน้อยลง “ดูเหมือนว่า Bitcoin จะเปลี่ยนไปสู่การใช้พลังงานหมุนเวียนมากขึ้น” Musk กล่าว โดยเขายังตั้งข้อสังเกตด้วยว่า พลังงานน้ำ พลังงานความร้อนใต้พิภพ และพลังงานนิวเคลียร์ ล้วนเป็นแหล่งพลังงานที่ดีสำหรับการขุด Bitcoin
ด้าน Cathie Wood กล่าวว่า บริษัทต่าง ๆ ควรพิจารณาเพิ่ม Bitcoin ในงบดุล ส่วนหนึ่งก็เพื่อป้องกันความเสี่ยงจากภาวะเงินฝืด เธอเสริมว่า คณะกรรมการมาตรฐานการบัญชีการเงินควรพิจารณาวิธีการจำแนก Bitcoin เนื่องจากในปัจจุบัน สถาบันต้องตัดการถือครองเมื่อราคา Bitcoin ลดลง การระบุให้มันเป็นสินทรัพย์ไม่มีตัวตนจะสามารถช่วยแก้ไขปัญหานี้ได้
ที่มา: CNBC, Bloomberg
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitcoin
Cathie Wood
Cryptocurrency
Elon Musk
Jack Dorsey
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA